Lygiagretumo postulatas
Lygiagretumo postulatas – viena iš Euklido geometrijos aksiomų. Taip pat dar vadinama penktuoju Euklido postulatu arba Euklido lygiagrečių aksioma. Be šio postulato nebūtų galima įrodyti, kad trikampio visų kampų suma lygi 180 laipsnių. XIX a. buvo nustatyta, kad šios aksiomos įrodyti neįmanoma. Postulatas teigia, kad: Jei tiesė kertanti dvi tieses, sudaro toje pačioje pusėje vidinius kampus mažesnius nei du statūs kampai (arba 180°), tiesės (pratęsus jas iki begalybės) susikirs toje pusėje, kurioje kampai mažesni nei du statūs kampai.